tttarun/llama2_hindi huggingface dataset:
प्रश्न. निम्नलिखित उद्धरण का वर्तमान में आपके विचार से क्या अभिप्राय है?
उत्तर :
हल करने का दृष्टिकोण:
प्रतिभा का अर्थ, धारणाओं व मान्यताओं को बताते हुए उत्तर की शुरआत कीजिये।
विभिन्न क्षेत्रों से संबंधित उदाहरण देते हुए उपर्युक्त कथन की पुष्टि कीजिये।
कथन को प्रशासन एवं नीतियों के क्रियान्वयन से जोड़ते हुए निष्कर्ष दीजिये।
मानव की प्रतिभा को एक असाधारण बौद्धिक क्षमता अथवा रचनात्मक शक्ति के रूप में परिभाषित किया जा सकता है, जिसने विश्व में आधुनिक सुख-सुविधाओं के आविष्कार तथा सर्वाधिक जटिल समस्याओं के समाधान खोजने के साथ ही एक क्रांति लाई है। किंतु, मानव मस्तिष्क की इस क्षमता का वितरण मानव आबादी में असमान है। सामान्यत: प्रतिभा को भाग्य के एक कारक के रूप में स्वीकारा जाता है जबकि मस्तिष्क की प्रतिभा को आकार देने वाले कारकों, जैसे- धैर्य आदि को इस प्रक्रिया में शामिल नहीं किया जाता।
धैर्य के प्रति अभिरचि चंचल और प्रतिक्रियाशील मानव मस्तिष्क को दृढ़ता एवं समर्पण हेतु प्रेरित करने करने का कार्य करता है। महान राजनीतिक व्यक्तित्वों में से एक श्री अब्राहम लिंकन को अपने शुरुआती राजनीतिक जीवन में लगातार चुनावी हारों का सामना करना पड़ा। यहाँ तक कि उन्हें मानसिक अवसादों का भी सामना करना पड़ा।
सामान्यतया इस प्रकार के झटके किसी को भी राजनीतिक क्षेत्र को छोड़कर जाने हेतु विवश कर सकते हैं, फिर भी उनके धैर्य ने उन्हें ऐसा नहीं करने दिया। अंतत: उन्हें राष्ट्रपति का पद प्राप्त हुआ। वहीं विश्व इतिहास के अन्य उदाहरणों में जहाँ द्वितीय विश्वयुद्ध के दौरान ब्रिटिश खुफिया विभाग को नाजी खुफिया सूचनाओं को समझने में कठिनाइयों का सामना करना पड़ रहा था। यह कार्य तब तक असंभव प्रतीत हो रहा था, जब तक विलक्षण प्रतिभा के धनी एलन ट्यूरिंग ने एक मशीन को डिज़ाइन नहीं कर लिया, जिसकी सहायता ने इन गुप्त कोडों को क्रैक किया गया, जिसने द्वितीय विश्वयुद्ध में ब्रिटिश सेना को बढ़त दिलाई।
केवल व्यक्तिगत स्तर पर ही नहीं, बल्कि सांगठनिक स्तर पर भी प्रतिभा विकास के लिये एक सामूहिक अभिरुचि की आवश्यकता होती है। यदि संगठन के सदस्यों में धैर्य और क्रियान्वयन में समर्पण की कमी है तो वहाँ एक योजना कल्पना मात्र बनकर ही रह जाती है। वर्ष 1993 में यू.एस.एस.आर. ने मिलिट्री टेक्नोलॉजी कंट्रोल रिजीम (एम.टी.सी.आर.) के तहत अमेरिकी दबाव के कारण भारत को क्रायोजेनिक तकनीकी देने से मना कर दिया था, किंतु इसरो ने अपने बेहतरीन प्रतिभा के धनी वैज्ञानिकों के साथ निरंतर सत्रह वर्षों तक कार्य किया और स्वदेशी क्रायोजेनिक तकनीकी का विकास किया, किंतु यदि उनमें धैर्य के अभाव रहता तो वे कभी भी अपने मिशन में सफल नहीं हो सकते थे।
इसी प्रकार लोक सेवा और प्रशासन के क्षेत्र में नीतियों के निर्माण व क्रियान्वयन में हमेशा दृढ़ता तथा धैर्य की आवश्यकता होती है। एक अधिकारी ज्ञानी और विद्वान होते हुए भी प्रशासन की जटिलताओं के सम्मुख अपना धैर्य खो सकता है। इस प्रकार धैर्य की अभिरुचि का होना किसी भी संगठन और जीवन के विविध क्षेत्रों में सरलता लाने हेतु अनिवार्य है।
प्रश्न. किसी भी महामारी के सफल प्रबंधन में सामाजिक प्रभाव और अनुनय की भूमिका का परीक्षण कीजिये। (150 शब्द)
उत्तर :
हल करने का दृष्टिकोण:
सामाजिक प्रभाव एवं अनुनय को परिभाषित कीजिये।
समाज में इनके महत्त्व पर चर्चा कीजिये।
एक महामारी के सफल प्रबंधन में इनकी भूमिका का परीक्षण कीजिये।
एक संक्षिप्त निष्कर्ष दीजिये।
हमारे विचारों एवं कृत्यों पर कई व्यक्तियों एवं समाज की क्रियाविधि तथा व्यवहारों का प्रत्यक्ष या परोक्ष प्रभाव पड़ता है। अनुनय सामाजिक प्रभाव का ही एक रूप है जिसमें किसी व्यक्ति द्वारा किसी अन्य व्यक्ति के विचार, अभिवृत्ति या कृत्यों को जानबूझकर प्रभावित करके उनमें परिवर्तन किया जाता है।
सामाजिक प्रभाव किसी व्यक्ति के व्यवहार में परिवर्तन की प्रक्रिया है जो कि किसी अन्य व्यक्ति के प्रभाव में घटित होता है। यह किसी प्रभावशाली व्यक्तित्त्व या किसी करीबी के आचार, विचार एवं कृत्यों के प्रत्यक्ष या परोक्ष प्रभाव को इंगित करता है। अनुरूपता, अनुपालन एवं आज्ञाकारिता सामाजिक प्रभाव के तीन आवश्यक तत्त्व हैं। अनुरूपता व आज्ञाकारिता एक समाज के भीतर सामंजस्य की भावना को संभव बनाते हैं, जो किसी भी समाज में सहयोग एवं आदर्श अभिविन्यास को बढ़ावा देते हैं।
सामाजिक प्रभाव एवं अनुनय किसी व्यक्ति के व्यवहार एवं अभिवृत्ति परिवर्तन में महत्त्वपूर्ण भूमिका निभाते हैं। कोविड-19 जैसी महामारी के दौर में ये दोनों ही परिवर्तन हेतु एजेंट की भाँति कार्य करते हैं। उदाहरण के लिये सेलिब्रिटीज़ एवं नेताओं द्वारा दृश्य मीडिया, सोशल मीडिया एवं प्रिंट मीडिया पर की गई स्वच्छता संबंधी अपील लोगों में स्वच्छता संबंधी अभिवृत्ति में परिवर्तन का प्रमुख कारण बनी।
अनुनय एवं सामाजिक प्रभाव का उपयोग लोगों को धर्मार्थ दान करने, स्वयंसेवकों द्वारा ज़रूरतमंदों को भोजन के वितरण करने एवं लोगों को स्वच्छता संबंधी जानकारी देने व महामारी के प्रसार को रोकने में किया जा सकता है। इनकी सहायता से सरकार व जनता के बीच एक प्रभावी संचार तंत्र विकसित करके संकट के सफल प्रबंधन में सहायता ली जा सकती है।
कभी-कभी भावनात्मक अपील एवं संदेशों द्वारा लोगों के व्यवहार में परिवर्तन किया जा सकता है। उदाहरण के तौर लॉकडाउन के दौरान प्रधानमंत्री श्री नरेंद्र मोदी द्वारा घर पर ही रहने की अपील एवं पुलिस द्वारा यमराज एवं कोरोना वायरस की आकृति में बने कपड़ों को पहनकर लोगों के व्यवहार में परिवर्तन करना।
भारत के साथ-साथ विश्व भर में कोरोना विषाणुजनित महामारी के प्रबंधन में अनुनय एवं सामाजिक प्रभाव अभिनव विकल्प बनकर सामने आए हैं। ये दोनों ही व्यक्ति के साथ-साथ सामाजिक व्यवहारों एवं अभिवृत्तियों में परिवर्तन करने के तीव्रगामी उपाय साबित हुए हैं।
आचरण संहिता का कड़ाई से पालन कर प्रशासनिक जवाबदेही को बढ़ावा दिया जा सकता है तथा लोक सेवकों को अनिवार्य एवं अनुमन्य आचरण का पालन करने के लिये प्रोत्साहित किया जा सकता है।
कदाचार एवं भ्रष्टाचार पर अंकुश लगाने वाले कानूनों का कड़ाई से पालन करना चाहिये तथा उल्लंघन करने वाले को उचित दंड भी देना चाहिये।
लोक सेवा में नैतिक मूल्यों की उच्च प्रतिबद्धता को सुनिश्चित करने के लिये सर्वोच्च प्रशासनिक प्राधिकरणों को मज़बूत बनाना चाहिये।
लोक सेवक को भी व्यक्तिगत स्तर पर ईमानदारी, सत्यनिष्ठा, जवाबदेही, वस्तुनिष्ठता, लोक सेवा के प्रति समर्पण तथा नियमों व कानूनों का पूर्णत: पालन सुनिश्चत करने इत्यादि गुणों का विकास करना चाहिये।
वस्तुत: भारत में सिविल सेवाओं की प्रकृति अत्यधिक जवाबदेहीपूर्ण एवं जनता के लिये सेवा वितरण हेतु अत्यावश्यक है, ऐसे में लोक सेवकों में नैतिक दुविधा होना स्वाभाविक है किंतु उच्च नैतिक मानकों एवं मूल्यों के विकास से इसे कम किया जा सकता है।
प्रश्न. एक नैतिक दुविधा क्या है? सरकारी संस्थाओं में विभिन्न प्रकार की नैतिक दुविधाओं का उल्लेख कीजिये तथा उनके समाधान के उपाय भी सुझाइये। (150 शब्द)
उत्तर :
हल करने का दृष्टिकोण:
नैतिक दुविधा पद को संक्षेप में परिभाषित कीजिये।
सरकारी संस्थाओं में कार्य करने वाले अधिकारियों के सम्मुख आने वाली नैतिक दुविधाओं की चर्चा कीजिये।
नैतिक दुविधा को कम करने के मार्गों को सुझाइये।
संतुलित निष्कर्ष दीजिये।
नैतिक दुविधा नैतिक निर्णयन में ऐसी परिस्थिति है जहाँ दो बराबर महत्त्व के विकल्पों में किसी एक को चुनने में दुविधा होती है। इस स्थिति में दोनों विकल्पों में से एक का चयन अनिवार्य होता है तथा किसी एक को चुनकर पूर्ण संतुष्टि मिलना संभव नहीं हो पाता तो इस स्थिति को नैतिक दुविधा कहते हैं। यह एक जटिल स्थिति है जिसमें एक विकल्प का चयन करने पर दूसरे की अवज्ञा हो जाती है। इस प्रकार की दुविधा में कम से कम एक पक्ष नैतिकता से संबंधित होता है तथा ऐसा भी संभव है कि दोनों पक्ष अलग-अलग नैतिक मूल्यों से संबंधित हों।
लोक सेवकों द्वारा अपने सेवा काल में कई प्रकार की नैतिक दुविधाओं का सामना किया जाता है जिन्हें निम्नवत् देखा जा सकता है-
प्रशासनिक विवेकाधिकार संबंधी दुविधाएँ: लोक सेवक न केवल सरकारी नीतियों के निष्पादक होते हैं बल्कि वे जनता के जीवन संबंधी निर्णय, जैसे- कर संबंधी, आजीविका संबंधी एवं बर्खास्तगी संबंधी आदि निर्णय लेते हैं, उनके समक्ष चयन हेतु विकल्पों की अधिकता के कारण नैतिक दुविधा की स्थिति उत्पन्न होती है।
भ्रष्टाचार: भारत में भ्रष्टाचार ने सरकारी तंत्र को गहरे से जकड़ा हुआ है, ऐसे में लोक सेवकों का अपने व्यक्तिगत लाभों के वशीभूत होकर भ्रष्टाचार में संलग्न होने की नैतिक दुविधा की स्थिति उत्पन्न हो जाती है।
भाई-भतीजावाद: सरकारी पदों पर अपने मित्रों एवं परिवार के सदस्यों की नियुक्ति करवाना लोक सेवाओं में भाई-भतीजावाद को बढ़ावा देता है।
सार्वजनिक जवाबदेही: लोक सेवकों को अपने वरिष्ठ अधिकारियों, अदालतों व जनता के लिये अपने आधिकारिक कार्यों के लिये जवाबदेह होना चाहिये। किंतु वे कई बार अपने कार्यों से बढ़कर व्यक्तिगत लाभों को अधिक वरीयता देते हैं तो नैतिक दुविधा की स्थिति उत्पन्न होती है।
नीतिगत दुविधा: नीति निर्माता सामान्यत: नीति निर्माण प्रक्रियाओं में परस्पर विरोधी ज़िम्मेदारियों का सामना करते हैं। उन्हें अपनी तरफ से दूसरे के हितों के लिये कार्य करने की स्वतंत्रता होती है किंतु उन्हें अपने वरिष्ठ अधिकारियों तथा समाज के प्रति जवाबदेह भी होना चाहिये।
लोक सेवा में कदाचार तथा लातफीताशाही की प्रवृत्ति को रोकने के साथ-साथ नैतिक मानकों को लागू करना अत्यधिक जटिल मुद्दा है। नैतिक दुविधा को कम करने हेतु निम्नलिखित मार्गों को अपनाया जा सकता है-
लोक सेवा में समय के साथ-साथ नैतिक सिद्धांतों और नियमों के पतन को रोकने के लिये नैतिक मूल्यों व मानकों पर पुन: संवेदीकरण कार्यक्रम की शुरुआत की जा सकती है।
प्रश्न. ‘‘अभिवृत्ति एक छोटी-सी चीज़ है जो एक बड़ा अंतर बनाती है।’’ उन कारकों की चर्चा कीजिये जो किसी व्यक्ति के जीवन में अभिवृत्ति के निर्माण में योगदान करते हैं। (150 शब्द)
उत्तर :
हल करने का दृष्टिकोण:
‘अभिवृत्ति’ का अर्थ स्पष्ट करते हुए उत्तर आरंभ कीजिये।
किसी व्यक्ति में अभिवृत्ति के निर्माण मे सहायक कारकों की चर्चा करते हुए उन्हें सोदाहरण स्पष्ट कीजिये।
जीवन में सही अभिवृत्ति के विकास की आवश्यकता को बताते हुए उत्तर समाप्त कीजिये।
अभिवृत्ति का सामान्य अर्थ किसी मनोवैज्ञानिक विषय (अर्थात् व्यक्ति, वस्तु, समूह, विचार, स्थिति या कुछ और जिसके बारे में भाव आ सके) के प्रति सकारात्मक या नकारात्मक भाव की उपस्थिति है। उदाहरण के लिये वर्तमान भारत में पश्चिमी संस्कृति और ज्ञान के प्रति सकारात्मक अभिवृत्ति है, जबकि पारंपरिक तथा रूढ़िवादी मान्यताओं के प्रति आमतौर पर नकारात्मक अभिवृत्ति दिखाई पड़ती है।
किसी व्यक्ति मे अभिवृत्ति के विकास मे विभिन्न कारकों का योगदान होता है। उनमे से कुछ कारक निम्नलिखित हैं-
संस्कृति: संस्कृति, जिसमे धर्म, परंपरा, रीति-रिवाज, पुरस्कार और प्रतिबंध शामिल हैं, किसी व्यक्ति पर व्यापक प्रभाव डालती है। समाजीकरण की प्रक्रिया द्वारा संस्कृति व्यक्ति में अभिवृत्ति को आकार देती है। संस्कृति व्यक्ति को उन व्यक्तिगत मान्यताओं, दृष्टिकोणों और व्यवहार को सिखाती है जो किसी के जीवन और समाज में स्वीकार्य हैं। उदाहरण के लिये भारत में गोमांस का सेवन आमतौर पर वर्जित माना जाता है, लेकिन पश्चिमी देशों में, इस तरह का कोई प्रतिबंध नहीं है।
परिवार: किसी व्यक्ति के जीवन मे परिवार सबसे महत्त्वपूर्ण और नज़दीकी सामाजिक समूह होता है। अभिवृत्ति विकास के लिये यह नर्सरी का कार्य करता है। माता-पिता इस परिवार प्रणाली मे सबसे प्रभावी होते है जो बच्चे की अभिवृत्ति को आकार देते है। विस्तारित परिवार विशेष रूप से सहोदर, अभिवृत्ति निर्माण में महत्त्वपूर्ण भूमिका निभाते हैं।
सामाजिक समूह: परिवार के अतिरिक्त अन्य सामाजिक समूह भी अभिवृत्ति के निर्माण में महत्त्वपूर्ण भूमिका निभाते हैं, जिसमें दोस्त, सहकर्मी, आदि शामिल है। उदाहरण के रूप मे भारत में यदि मतदान पर विचार किया जाए तो ऐसे लोग भी हैं जो उम्मीदवार के भाषणों एवं डिबेट को नहीं सुनते, समाचार पत्र नहीं पढ़ते हैं और दोस्तों, परिवार आदि की बातों से प्रभावित होकर किसी भी उम्मीदवार को वोट दे देते हैं। इस प्रकार परिवार, दोस्त और ऐसे अन्य सामाजिक समूह निश्चित रूप से एक उम्मीदवार की पसंद को प्रभावित करते हैं।
संस्थान: एक व्यक्ति कभी अकेला नहीं होता है वह अपने जन्म से लेकर मृत्यु तक किसी-न-किसी व्यक्ति अथवा संस्था के प्रभाव मे अवश्य ही रहता है। उदाहरण के लिये, स्कूल और कॉलेज जैसे शैक्षणिक संस्थान जो ज्ञान के भंडार के रूप में कार्य करते हैं, किसी व्यक्ति में विश्वास, मूल्यों को आकार देकर उसमे अभिवृत्ति का निर्माण करते है।
परिचित: व्यक्ति को आमतौर पर अज्ञात का डर होता है, इसलिये कुछ भी परिचित उसे शांति का अनुभव कराता है। परिचित व्यक्ति में सकारात्मक दृष्टिकोण को जन्म देता है।
जीवन में सही अभिवृत्ति का विकास करना पेशेवर जीवन में उत्कृष्टता लाने और किसी के व्यक्तित्व के अधिकतम विकास के लिये अपरिहार्य अवयवों में से एक है। जैसा कि थॉमस जेफरसन ने कहा- ‘‘अपने लक्ष्य को प्राप्त करने के लिये आप सही मानसिक दृष्टिकोण के साथ हैं तो आपको कुछ भी नहीं रोक सकता है; पृथ्वी पर कुछ भी गलत मानसिक रवैये वाले आदमी की मदद नहीं कर सकता।’’
निम्नलिखित में से प्रत्येक उद्धरणों का वर्तमान में आपके विचार से क्या अभिप्राय है?
‘‘व्यक्तिगत नैतिकता को सही काम करने के रास्ते में ना आने दीजिये।’’ -इसाक असिमोव (150 शब्द)
उत्तर :
हमारी नैतिकता सही और गलत के व्यवहार या सिद्धांतों के मानक हैं जो हमने खुद के लिये गढ़े हैं। ये हमारे शिक्षाशास्त्र, सामाजिक प्रभाव, भावनात्मक अनुभवों और व्यक्तिगत मान्यताओं से प्राप्त होते हैं। हम इन आदर्शों को बढ़ावा देने और उनकी रक्षा करने के लिये स्वाभाविक रूप से प्रवृत्त रहते हैं और अगर हम अपने नैतिक मानकों के विपरीत कुछ भी करते हैं तो यह उस चीज़ के प्रति उपहास और अरुचि को उत्पन्न करता है।
हालाँकि, सभी व्यक्तियों को अपने नैतिक मानकों की सीमाओं के बारे में पता होना चाहिये क्योंकि यह सामाजिक नैतिकता या दूसरों के नैतिक सिद्धांतों के अनुरूप हो भी सकता है या नहीं भी हो सकता। ऐसी मान्यता उन सभी के जीवन में अधिक आवश्यक हो जाती है जिनके कार्यों का व्यापक प्रभाव दूसरों के जीवन और समाज पर पड़ता है, जैसे- सार्वजनिक सेवा में व्यक्तियों की तरह। इस प्रकार, स्वयं को ईमानदार निर्णयों और कार्यों के प्रति प्रतिबद्ध करने के लिये व्यक्तिगत आदर्शों और दूसरों के आदर्शों के बीच एक सामंजस्य बनाकर, व्यक्ति निम्नलिखित तरीके से स्थितियों का सामना कर सकता है:
पूर्वाग्रह का मुद्दा: व्यक्तिगत नैतिक सिद्धांतों में हमारा विश्वास प्रछन्न रूप में पूर्वाग्रह हो सकता है। उदाहरण के लिये, पहले भारतीय समाज में अस्पृश्यता प्रचलित थी- जहाँ समाज के एक विशेष वर्ग को अपवित्र माना जाता था और उनके साथ भोजन करना या उनके संपर्क में आना दूसरों को नापाक करने जैसा माना जाता था। लोग इसे नैतिक मानते थे लेकिन वास्तव में, यह पूर्वाग्रह था।
निजी और सार्वजनिक जीवन: हमारी नैतिकता हमारे जीवन को निजी क्षेत्र में नियंत्रित करती है। लेकिन किसी को सार्वजनिक जीवन में अपने कार्यों पर इसे नहीं थोपना चाहिये।
व्यक्तिगत मान्यताओं और कर्त्तव्य का दायित्व: कभी-कभी जीवन में किसी का कर्त्तव्य व्यक्तिगत नैतिकता का उल्लंघन हो सकता है। इस तरह के संघर्ष में, हमें एक समझौताकारी समन्वय की आवश्यकता है और यह जानने की कि क्या करना सही है। उदाहरण के लिये, महात्मा गांधी ने दक्षिण अफ्रीका में बोअर युद्ध और प्रथम विश्व युद्ध के दौरान पीड़ितों की मदद के लिये एक एम्बुलेंस वाहिनी बनाई थी। ऐसा इसलिये नहीं था कि उन्हें ब्रिटिश कार्यों से सहानुभूति थी, बल्कि यह उनका कर्त्तव्य था कि वे ब्रिटिश भारतीय नागरिक के रूप में सेना की सहायता करें, हालाँकि इसमें उनकी व्यक्तिगत मान्यताओं से समझौता करना शामिल था।
सार्वभौमिक नैतिक सिद्धांतों को प्राथमिकता देना: कुछ मूल्य ऐसे हैं जो प्रकृति में सार्वभौमिक हैं और व्यक्तिगत नैतिकता की कीमत पर भी इनका पालन किया जाना चाहिये। इन मूल्यों में करुणा, परोपकारिता, सहानुभूति और सहिष्णुता शामिल हैं। इनमें से कुछ हमारे संविधान में प्रतिध्वनि पाते हैं, विशेष रूप से मौलिक कर्त्तव्यों में। इन मूल्यों को दो के बीच संघर्ष के मामले में, किसी की व्यक्तिगत नैतिकता की भावना से ऊपर रखा जाना चाहिये।
विभिन्न परिस्थितियों में किया गया कार्य सही है या नहीं, यह व्यक्ति से व्यक्ति के बीच उनके व्यक्तिपरक नैतिक मानकों के आधार पर भिन्न हो सकता है। हालाँकि, जब कोई निर्णय ऐसे मूल्यों के आधार पर लिया जाता है, जिसे किसी व्यक्ति द्वारा व्यक्तिगत रूप से धारण करने की उम्मीद की जाती है, तो ऐसे निर्णय/कार्य हमेशा सही और नैतिक रूप से उचित होते हैं।
प्रश्न. परिवार न केवल हमारी दैनिक आवश्यकताओं की पूर्ति के लिये एक सामाजिक संस्था है बल्कि यह नागरिकता की पहली पाठशाला भी है। समझाइये। (150 शब्द)
उत्तर :
हल करने का दृष्टिकोण:
परिवार प्रणाली के परिचय के साथ उत्तर शुरू कीजिये और इस बात पर विस्तार से चर्चा कीजिये कि परिवार हमारे दैनिक कार्यों को कैसे पूरा करता है।
एक अच्छे नागरिक होने के मूल्यों की चर्चा कीजिये।
परिवार नागरिकता के पहले स्कूल के रूप में कैसे कार्य करता है? स्पष्ट कीजिये ।
अंत में उचित निष्कर्ष लिखिये।
परिवार सामाजिक प्रणाली के तहत एक मौलिक संस्था है जो हमारे के व्यक्तित्व के विकास में महत्त्वपूर्ण भूमिका निभाता है। परिवार समाजीकरण की प्रक्रिया और मूल्य प्रणाली के गठन के लिये भी महत्त्वपूर्ण है। परिवार, किसी व्यक्ति को ज़िम्मेदार और नैतिक बनाकर, एक राष्ट्र की सामाजिक और नैतिक संरचना को मज़बूत बनाता है।
परिवार का प्राथमिक कार्य बुनियादी ज़रूरतों को पूरा करना है, जैसे- भोजन, आश्रय, शिक्षा, स्वास्थ्य और भावनात्मक समर्थन आदि लेकिन एक परिवार की भूमिका केवल इन कार्यों तक सीमित नहीं है, वास्तव में, यह नागरिकता का पहला स्कूल भी है।
एक अच्छे नागरिक के कई बुनियादी मूल्य हैं, जैसे- देशभक्ति, अखंडता, ईमानदारी, सहिष्णुता, बंधुत्व, समाज के कमज़ोर वर्गों के प्रति दया आदि। हमारे संविधान के भाग IV A में, हमारे राष्ट्रीय प्रतीकों और राष्ट्रीय नायकों का सम्मान करने, महिलाओं का सम्मान करने, वैज्ञानिक स्वभाव रखने, हमारे पर्यावरण और राष्ट्रीय स्मारकों को संरक्षित करने जैसे नागरिकों के मौलिक कर्त्तव्य भी शामिल हैं। परिवार किसी व्यक्ति में इन मूल्यों को विकसित करने वाली पहली सामाजिक संस्था है।
परिवार इन कार्यों को विभिन्न तरीकों, जैसे- वार्त्तालाप-गतिविधि, पुरस्कार और दंड प्रक्रिया आदि द्वारा करता है। एक बच्चा अपने परिवार के सदस्यों के कार्यों की नकल करने की कोशिश करता है। यदि उसके पिता यातायात नियमों का पालन करते हैं, तो वह भी अपने पिता की तरह बनने की कोशिश करेगा। अपने परिवार को ईमानदार और साहसी देखने के बाद एक बच्चा मूल्य के रूप में ‘साहस’ को प्राप्त कर सकता है। यह निरंतर संबंध और परिवार के सदस्यों की मौजूदा मूल्य प्रणाली एक बच्चे के मूल्यों को आकार देती है और तदनुसार समाज और राष्ट्र के प्रति बच्चे का रवैया बनता है।
दादा-दादी और बड़े-बुज़ुर्ग कहानी सुनाकर, अपने बच्चों में ईमानदारी, करुणा जैसे विभिन्न नैतिक मूल्यों को विकसित करते हैं। हालाँकि, एक परिवार नकारात्मक परिणामों के साथ भी मूल्यों को प्रदान कर सकता है। दबाव और भ्रष्टाचार के माहौल में बड़ा होने वाला बच्चा ईमानदारी के मूल्य को गिरते हुए देख सकता है और उसमें आत्मविश्वास की कमी हो सकती है।
हमारी मूल्य प्रणाली कई कारणों से चुनौतियों का सामना कर रही है, जिसे आपराधिक और भ्रष्टाचार गतिविधियों के साथ-साथ समाज में लोगों के सामान्य व्यवहार को देखकर समझा जा सकता है। इसमें से कुछ को परिवार प्रणाली को कमज़ोर करने हेतु ज़िम्मेदार ठहराया जा सकता है। इस प्रकार, परिवार प्रणाली को मज़बूत करके, हम अपने देश के नैतिक ताने-बाने को फिर से जीवंत कर सकते हैं जिससे नैतिक और ज़िम्मेदार नागरिक पैदा होंगे। डॉ. एपीजे अब्दुल कलाम एक बच्चे की स्कूली शिक्षा में पहले शिक्षक के रूप में माता-पिता की भूमिका को स्वीकार करते हैं, जो एक महान राष्ट्र की आधारशिला के रूप में कार्य करते हैं। वे कहते हैं- ‘‘अगर किसी देश को भ्रष्टाचार मुक्त होना है और सुंदर विचारों का देश बनना है, तो मुझे दृढ़तापूर्वक यह लगता है कि तीन प्रमुख सामाजिक सदस्य हैं जो एक अंतर ला सकते हैं, वे हैं- पिता, माता और शिक्षक।’’
किसी भी महामारी के सफल प्रबंधन में सामाजिक प्रभाव एवं अनुनय की भूमिका का परीक्षण कीजिये।
उत्तर :
हल करने का दृष्टिकोण:
सामाजिक प्रभाव एवं अनुनय को परिभाषित कीजिये।
समाज में इनके महत्त्व पर चर्चा कीजिये।
एक महामारी के सफल प्रबंधन में इनकी भूमिका का परीक्षण कीजिये।
एक संक्षिप्त निष्कर्ष दीजिये।
हमारे विचारों एवं कृत्यों पर कई व्यक्तियों एवं समाज की क्रियाविधि तथा व्यवहारों का प्रत्यक्ष या परोक्ष प्रभाव पड़ता है। अनुनय सामाजिक प्रभाव का ही एक रूप है जिसमें किसी व्यक्ति द्वारा किसी अन्य व्यक्ति के विचार, अभिवृत्ति या कृत्यों को जानबूझकर प्रभावित करके उनमें परिवर्तन किया जाता है।
सामाजिक प्रभाव किसी व्यक्ति के व्यवहार में परिवर्तन की प्रक्रिया है जो कि किसी अन्य व्यक्ति के प्रभाव में घटित होता है। यह किसी प्रभावशाली व्यक्तित्त्व या किसी करीबी के आचार, विचार एवं कृत्यों के प्रत्यक्ष या परोक्ष प्रभाव को इंगित करता है। अनुरूपता, अनुपालन एवं आज्ञाकारिता सामाजिक प्रभाव के तीन आवश्यक तत्त्व हैं। अनुरूपता व आज्ञाकारिता एक समाज के भीतर सामंजस्य की भावना को संभव बनाते हैं, जो किसी भी समाज में सहयोग एवं आदर्श अभिविन्यास को बढ़ावा देते हैं।
सामाजिक प्रभाव एवं अनुनय किसी व्यक्ति के व्यवहार एवं अभिवृत्ति परिवर्तन में महत्त्वपूर्ण भूमिका निभाते हैं। कोविड-19 जैसी महामारी के दौर में ये दोनों ही परिवर्तन हेतु एजेंट की भाँति कार्य करते हैं। उदाहरण के लिये सेलिब्रिटीज़ एवं नेताओं द्वारा दृश्य मीडिया, सोशल मीडिया एवं प्रिंट मीडिया पर की गई स्वच्छता संबंधी अपील लोगों में स्वच्छता संबंधी अभिवृत्ति में परिवर्तन का प्रमुख कारण बनी।
अनुनय एवं सामाजिक प्रभाव का उपयोग लोगों को धर्मार्थ दान करने, स्वयंसेवकों द्वारा ज़रूरतमंदों को भोजन के वितरण करने एवं लोगों को स्वच्छता संबंधी जानकारी देने व महामारी के प्रसार को रोकने में किया जा सकता है। इनकी सहायता से सरकार व जनता के बीच एक प्रभावी संचार तंत्र विकसित करके संकट के सफल प्रबंधन में सहायता ली जा सकती है।
कभी-कभी भावनात्मक अपील एवं संदेशों द्वारा लोगों के व्यवहार में परिवर्तन किया जा सकता है। उदाहरण के तौर लॉकडाउन के दौरान प्रधानमंत्री श्री नरेंद्र मोदी द्वारा घर पर ही रहने की अपील एवं पुलिस द्वारा यमराज एवं कोरोना वायरस की आकृति में बने कपड़ों को पहनकर लोगों के व्यवहार में परिवर्तन करना।
भारत के साथ-साथ विश्व भर में कोरोना विषाणुजनित महामारी के प्रबंधन में अनुनय एवं सामाजिक प्रभाव अभिनव विकल्प बनकर सामने आए हैं। ये दोनों ही व्यक्ति के साथ-साथ सामाजिक व्यवहारों एवं अभिवृत्तियों में परिवर्तन करने के तीव्रगामी उपाय साबित हुए हैं।
आचरण संहिता का कड़ाई से पालन कर प्रशासनिक जवाबदेही को बढ़ावा दिया जा सकता है तथा लोक सेवकों को अनिवार्य एवं अनुमन्य आचरण का पालन करने के लिये प्रोत्साहित किया जा सकता है।
कदाचार एवं भ्रष्टाचार पर अंकुश लगाने वाले कानूनों का कड़ाई से पालन करना चाहिये तथा उल्लंघन करने वाले को उचित दंड भी देना चाहिये।
लोक सेवा में नैतिक मूल्यों की उच्च प्रतिबद्धता को सुनिश्चित करने के लिये सर्वोच्च प्रशासनिक प्राधिकरणों को मज़बूत बनाना चाहिये।
लोक सेवक को भी व्यक्तिगत स्तर पर ईमानदारी, सत्यनिष्ठा, जवाबदेही, वस्तुनिष्ठता, लोक सेवा के प्रति समर्पण तथा नियमों व कानूनों का पूर्णत: पालन सुनिश्चत करने इत्यादि गुणों का विकास करना चाहिये।
वस्तुत: भारत में सिविल सेवाओं की प्रकृति अत्यधिक जवाबदेहीपूर्ण एवं जनता के लिये सेवा वितरण हेतु अत्यावश्यक है, ऐसे में लोक सेवकों में नैतिक दुविधा होना स्वाभाविक है किंतु उच्च नैतिक मानकों एवं मूल्यों के विकास से इसे कम किया जा सकता है।
प्रश्न. मूल्य संघर्षों के उन प्रकारों की जाँच कीजिये जो सार्वजनिक सेवा में मौजूद हो सकते हैं। (250 शब्द)
उत्तर :
हल करने का दृष्टिकोण
सार्वजनिक सेवा में मूल्यों के संघर्ष का संक्षिप्त परिचय दीजिये।
सार्वजनिक सेवा में मौजूद विभिन्न प्रकार के मूल्य संघर्षों की पहचान कीजिये और उनकी व्याख्या कीजिये।
सार्वजनिक सेवा में मूल्य संघर्ष को संभालने के तरीके सुझाइये।
निष्कर्ष प्रस्तुत कीजिये।
परिचय
सार्वजनिक सेवा में कार्य पारिस्थितिकी तंत्र की प्रकृति जटिल और गतिशील होती है, जहाँ बदलती प्रौद्योगिकियों, बढ़ती और बदलती सार्वजनिक अपेक्षाओं, जनसांख्यिकीय परिवर्तनों तथा आर्थिक और सामाजिक वैश्वीकरण के प्रभावों के चलते कार्य संस्कृति लगातार बदलती रहती है। ऐसे परिवेश में आर्थिक, राजनीतिक और सामाजिक मूल्यों का टकराव सार्वजनिक प्रशासक के साथ हो सकता है।
मूल्य संघर्ष के प्रकार
प्रमुखतया तीन अलग-अलग प्रकार के मूल्य संघर्ष होते हैं:
व्यक्ति को जब अपने भीतर या अपने व्यक्तिगत मूल्यों का सामना करना पड़ता है, तो ये अंतर-वैयक्तिक मूल्य संघर्ष कहलाता हैं। पारस्परिक मूल्य संघर्ष विभिन्न महत्त्वाकांक्षाओं और लक्ष्यों वाले व्यक्तियों के बीच होते हैं। व्यक्तिगत-संगठनात्मक मूल्य संघर्ष तब होता है जब किसी संगठन द्वारा निर्धारित मूल्य किसी कर्मचारी के व्यक्तिगत मूल्यों के साथ टकराते हैं।
कुछ विशिष्ट मूल्य संघर्ष इस प्रकार हैं:
दक्षता बनाम न्यायसम्यता
सहयोग बनाम प्रतिस्पर्द्धा
नियम-बाध्य भूमिकाएँ बनाम विवेकाधीन भूमिकाएँ
विभिन्न हितधारकों की ज़रूरतों के बीच होने वाले संघर्ष
बजट के भीतर कुशल और प्रभावी सेवा प्रदान करने और बढ़ती सार्वजनिक अपेक्षाओं का जवाब देने की आवश्यकता
बदलती परिस्थितियों के अनुकूल और मौजूदा मानकों को बनाए रखने की आवश्यकता के बीच
मुक्त बाज़ार अर्थव्यवस्था बनाम जवाबदेही
सूचना की स्वतंत्रता बनाम गोपनीयता
सार्वजनिक क्षेत्र संहिताएँ बनाम मंत्री विवेकाधिकार
लोकसेवक बनाम राजनीतिक सेवक
सूचना साझाकरण बनाम गोपनीयता (RTI बनाम ऑफिशियल सीक्रेट्स एक्ट)
उपरिगामी प्रबंधन बनाम अधोगामी प्रबंधन: आम जनता की मांगों का पालन करना बनाम वरिष्ठजनों और राजनीतिज्ञों की मांगों का पालन करना।
निष्कर्ष
मूल्य संघर्ष अपरिहार्य हैं, विशेष रूप से कई कार्यों और कई हितधारकों के साथ काम करने वाले संगठनों में। हालाँकि प्रगति में बाधा के बजाय संघर्ष समस्या की पहचान और विचार-विमर्श के माध्यम से निर्णय लेने की गुणवत्ता को बढ़ा सकता है। लोकसेवकों के लिये संघर्ष का सामना करना और उसका प्रबंधन करना एक चुनौती है और साथ ही उचित मूल्यों के आधार पर निर्णय लेना है। कई लोकसेवकों के लिये, संघर्ष का प्रबंधन काम के साथ कुछ सीखना है, लेकिन प्रशिक्षण संकट या कठिनाई के समय में मूल्यों को प्राथमिकता देने की प्रक्रिया में सहायता कर सकता है।